《题朱德辰蔗境东还卷》
明代·史谨

匹马嘶寒出凤池，好山处处碧相随。暮年喜遇还乡日，佳境浑同啖蔗时。

已应虎头千载语，安愁鹤发满肩垂。望中渐觉先茔近，行李无端莫放迟。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。